Nafarroako Parlamentuko Mahaiak, 2022ko urtarrilaren 10ean eginiko bilkuran, Eledunen Batzarrari entzun ondoren, honako erabaki hau hartu zuen, besteak beste:

Nafarroako Gobernuak, 2021eko abenduaren 29ko erabakiaren bidez, Nafarroako Bizikidetzaren I. Plan Estrategikoa igorri dio Nafarroako Parlamentuari, iritzia eman dezan.

Horrenbestez, Eledunen Batzarrari entzun ondoren eta Erregelamenduaren 202. artikuluan xedatutakoarekin bat, honako hau ERABAKI DA:

**1.** Nafarroako Bizikidetzaren I. Plan Estrategikoa izapidetzeko onartzea (10-21/CDP-00011).

**2.** Xedatzea hari buruzko erabakia Herritarrekiko Harremanetako Batzordeak hartuko duela.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2022ko urtarrilaren 10ean

Lehen lehendakariordea: María Inmaculada Jurío Macaya

(Oharra: plana Nafarroako Parlamentuko webgunean kontsulta daiteke:

https://www.parlamentodenavarra.es/es/contenido/documentos)